Civilization: Beyond Earth
Sid Meier’s Civilization: Beyond Earth – ėjimais paremtas strateginis, 4X žanro, „Civilization“ serijos kompiuterinis žaidimas, sukurtas įmonės „Firaxis Games“ ir 2014 m. „2K Games“ išleistas operacinėms sistemoms Microsoft Windows, Mac OS X ir Linux. Tai 1999 m. išleisto žaidimo „Alpha Centauri“ dvasinis tęsinys, prie šių abiejų projektų dirbo ta pati kūrėjų grupė, abu žaidimai pasižymi bendromis koncepcijomis. Žaidimo veiksmas vyksta ateityje, kur žmonija, užklupta neatskleistos katastrofos, įvardijamos kaip Didžioji klaida, gerovės ieškoti skrenda į kosmoso platybes ir ten įkuria kolonijas.